Αγγελική - Ευφροσύνη Κιάου

Η Αγγελική - Ευφροσύνη Δημάκου-Κιάου, είναι Ελληνίδα δικηγόρος. Έχει διατελέσει δύο φορές υπηρεσιακή υπουργός Παιδείας.

Βιογραφικά στοιχεία 

Έχει σπουδάσει νομικά στο Πανεπιστήμιο του Αμβούργου και του Γκέτινγκεν. Είναι συνταξιούχος μετά από άσκηση δικηγορίας και διδακτική σταδιοδρομία στο Πανεπιστήμιο Αθηνών. Έχει διατελέσει αντιπρόεδρος του Δικηγορικού Συλλόγου Αθηνών, του οποίου σήμερα είναι εκπρόσωπος. 

Στις 17 Μαΐου 2012, κατά τον διορισμό της  υπηρεσιακής κυβέρνησης Παναγιώτη Πικραμμένου από τον  πρόεδρο της Ελληνικής Δημοκρατίας Κάρολο Παπούλια, ανέλαβε το υπουργείο Παιδείας, Δια Βίου Μάθησης και Θρησκευμάτων μέχρι τη διενέργεια εκλογών στις 17 Ιουνίου 2012.

Στις 28 Αυγούστου 2015, κατά τον διορισμό της υπηρεσιακής κυβέρνησης Βασιλικής Θάνου από τον πρόεδρο της Ελληνικής Δημοκρατίας Προκόπη Παυλόπουλο, ανέλαβε το υπουργείο Πολιτισμού, Παιδείας και Θρησκευμάτων μέχρι τη διενέργεια εκλογών στις 20 Σεπτεμβρίου 2015 

Είναι παντρεμένη με τον δημοσιογράφο και πρώην πρόεδρο της ΕΣΗΕΑ, Νίκο Κιάο.

Παραπομπές 

Έλληνες δικηγόροι
Έλληνες υπουργοί Παιδείας, Διά Βίου Μάθησης και Θρησκευμάτων
Έλληνες υπουργοί Πολιτισμού, Παιδείας και Θρησκευμάτων